
       Ιωάννα Α. Ραμουτσάκη,    
Σχολική Σύμβουλος Φιλολόγων
Περιφέρειας Κρήτης, με έδρα τα Χανιά

     Τηλ. Γραφείου : 28210-47140        

                             Κιν. 6973019040 

               e-mail : ioannar@hotmail.com
ΘΕΜΑ : Πρόσκληση σε επιμορφωτικό Σεμινάριο με θέμα :

΄΄ Η εκπαίδευση των προσφύγων μαθητών στο ελληνικό σχολείο, με βάση  το εκπαιδευτικό πρόγραμμα: “Managing the refugee and migrant flows through the development of educational and vocational frames for children and adults”, με ακρωνύμιο “Ξένιος Ζευς- Καλές πρακτικές για την αξιοποίηση αντίστοιχου εκπαιδευτικού υλικού ΄΄
από τη Σχολική Σύμβουλο Φιλολόγων, Ιωάννα Α. Ραμουτσάκη

               Αγαπητοί /-ές συνάδελφοι, 
Στο πλαίσιο της συνεργασίας μας, της ενημέρωσης και της διάχυσης εκπαιδευτικού υλικού και καλών πρακτικών, σας προσκαλώ στο επιμορφωτικό- επιστημονικό, διασχολικό Σεμινάριο,  το οποίο διοργανώνω, σε συνεργασία με το 1ο Γενικό Λύκειο Χανίων με θέμα :
΄΄ Η εκπαίδευση των προσφύγων μαθητών στο ελληνικό σχολείο, με βάση  το εκπαιδευτικό πρόγραμμα: “Managing the refugee and migrant flows through the development of educational and vocational frames for children and adults”, με ακρωνύμιο “Ξένιος Ζευς- 
Καλές πρακτικές για την αξιοποίηση αντίστοιχου εκπαιδευτικού υλικού ΄΄
το οποίο προγραμματίζεται κατεξοχήν για τους/τις φιλολόγους Χανίων αρμοδιότητάς μου, τη Δευτέρα, 29-1-2018, στο 1ο Γενικό Λύκειο Χανίων, και ώρα 12.00-14.10 μ.μ.  (Σημείωση : Η ημερομηνία του Σεμιναρίου τοποθετείται τη Δευτέρα και όχι την Τρίτη, 30 -1-2018, λόγω της εορτής των Τριών Ιεραρχών).      
        Στο συγκεκριμένο Σεμινάριο, το οποίο είναι προαιρετικό, θα γίνει ενημέρωση των συναδέλφων για τις δυνατότητες εκπαίδευσης και συνεκπαίδευσης των προσφύγων μαθητών και θα είναι ανοικτό και για κάθε ενδιαφερόμενο/-η εκπαιδευτικό.
            Όπως, χαρακτηριστικά, αναφέρεται σε σχετικό κόμβο, με βάση αντίστοιχο έγγραφο του ΥΠΠΕΘ (υπ’ αρ. πρωτ. 6714/γδ4/16-1-2018), ΄΄ Το συγκεκριμένο πρόγραμμα Erasmus+/Τομέας Σχολικής Εκπαίδευσης που υλοποιείται για 24 μήνες (από 01-09-2016 έως 31-08-2018) με τίτλο: “Managing the refugee and migrant flows through the development of educational and vocational frames for children and adults”, ακρωνύμιο “Xenios Zeus” και αριθμό σύμβασης 2016-1-EL01-KA201-023512 μεταξύ της Εθνικής Μονάδας Συντονισμού του Προγράμματος Εrasmus+ και της Περιφερειακής Διεύθυνσης Εκπαίδευσης Κεντρικής Μακεδονίας. 

           Συντονιστής του έργου είναι η Περιφερειακή Διεύθυνση Εκπαίδευσης Κεντρικής Μακεδονίας με εταίρους: 1) το Αριστοτέλειο Πανεπιστήμιο Θεσσαλονίκης (Παιδαγωγικό Τμήμα και Σχολείο Νέας Ελληνικής Γλώσσας), 2) το Πανεπιστήμιο Δυτικής Μακεδονίας (Παιδαγωγική Σχολή), 3) το Πανεπιστήμιο της Aix-Marseille της Γαλλίας (ESPE), 4) την H.R.Y.O. της Ιταλίας (Μ.Κ.Ο. για τα ανθρώπινα δικαιώματα σε νέους), 5) το Δήμο Παιονίας (Πολύκαστρο Κιλκίς), 6) το Δήμο Δέλτα (Διαβατά), 7) το Δίκτυο Άλφα (Κέντρο Πρόληψης των Εξαρτήσεων και Προαγωγής της Ψυχοκοινωνικής Υγείας Δυτικής Θεσσαλονίκης) και 8) τα Αρχεία Χαρτογραφικής Κληρονομιάς των Γενικών Αρχείων του Κράτους΄΄.

         Το συγκεκριμένο έργο φιλοδοξεί να συμβάλει ΄΄στην αντιμετώπιση των προσφυγικών/μεταναστευτικών ροών στην ευρύτερη περιοχή της Μακεδονίας, σε εκπαιδευτικό και παιδαγωγικό επίπεδο΄΄. Ευρύτερος στόχος είναι ΄΄να δημιουργηθεί μια υποστηρικτική κοινότητα μεταξύ παιδιών και ενηλίκων προσφύγων/μεταναστών, με στόχο την ψυχολογική τους υποστήριξη. Στο ίδιο πλαίσιο, η δράση των Αρχείων Χαρτογραφικής Κληρονομιάς των Γενικών Αρχείων του Κράτους θα λειτουργήσει συμπληρωματικά, αξιοποιώντας την ανάπτυξη νέων σχετικών ψηφιακών τεχνολογιών πληροφόρησης και επικοινωνίας ΄΄.


    Στο πλαίσιο της ενημέρωσης, θεωρούμε χρήσιμη τη συγκεκριμένη συνάντηση, για να συζητήσουμε μαζί με τους/τις συναδέλφους καλές πρακτικές, χρήσιμες για όλους, σε κάθε σχολείο, που  θέλει να λειτουργεί ως κοινότητα μάθησης προσώπων.
Αναλυτικά, το πρόγραμμα του επιμορφωτικού Σεμιναρίου έχει ως εξής : 
	                                                                  ΠΡΟΓΡΑΜΜΑ ΕΠΙΜΟΡΦΩΤΙΚΟΥ ΣΕΜΙΝΑΡΙΟΥ
                                                                  Δευτέρα, 29 Ιανουαρίου 2018, 
                                                1ο Γενικό Λύκειο Χανίων
12.00-12.45 π.μ. : Α΄ Μέρος : Εισαγωγή : 

΄΄ Ενημέρωση των συναδέλφων για το εκπαιδευτικό πρόγραμμα :

“Managing the refugee and migrant flows through the development of educational and vocational frames for children and adults”, με ακρωνύμιο “Ξένιος Ζευς΄΄ 

Ιωάννα Α. Ραμουτσάκη, Σχολική Σύμβουλος Φιλολόγων

12.45-13.15 μ.μ. : ΄΄Παρουσίαση του αντίστοιχου εκπαιδευτικού υλικού - Καλές πρακτικές  αξιοποίησής του στο σχολείο ΄΄
              Ιωάννα Α. Ραμουτσάκη, Σχολική Σύμβουλος Φιλολόγων
Β΄ Μέρος
13.00-13.20 : Σύνδεση - Παρακολούθηση Συζήτησης από το Αριστοτέλειο Πανεπιστήμιο Θεσσαλονίκης και το Πανεπιστήμιο Δυτικής Μακεδονίας για 
την εκπαίδευση των προσφύγων-
 Συζήτηση Εργασίας με τους /τις εκπαιδευτικούς, μέσω αναστοχαστικής διαδικασίας

   Συντονισμός Συζήτησης – Συμβουλευτική : 

Ιωάννα Α. Ραμουτσάκη, Σχολική Σύμβουλος Φιλολόγων
                                                   Προτάσεις- Συμπεράσματα


Παρακαλούμε τους/τις Διευθυντές/-τριες των σχολείων να διευκολύνουν, κατά το δυνατόν, τους ενδιαφερόμενους/ τις ενδιαφερόμενες εκπαιδευτικούς, με μια μικρή αναπροσαρμογή του προγράμματος, εάν χρειαστεί, ώστε και να μη χαθούν μαθήματα και οι συνάδελφοι να προσέλθουν εγκαίρως στην επιμορφωτική- επιστημονική μας συνάντηση, για να παρακολουθήσουν τα θέματα που θα αναπτυχθούν. Επίσης, οι συνάδελφοι από τα σχολεία της επαρχίας να φροντίσουν για την έγκριση της μετακίνησής τους από τη Δ/νση Δ/θμιας Εκπ/σης Χανίων.
Ευχαριστούμε θερμά το 1ο ΓΕΛ Χανίων για τη συνεργασία και για τη φιλοξενία της εκδήλωσής μας !  

     Με τιμή, 

                                                                   η Σχολική Σύμβουλος Φιλολόγων

                                                                  της Π. Δ. Ε. Κρήτης, με έδρα τα Χανιά,

                                                                             Ιωάννα Α. Ραμουτσάκη
Xανιά,  17 – 1 - 2018


Αρ.Πρωτ: 20











 





Προς :  τους/τις φιλολόγους και τους Συλλόγους Διδασκόντων Γυμνασίων, Γενικών Λυκείων και ΕΠΑΛ  Χανίων, αρμοδιότητας της Σχολικής Συμβούλου, Ιωάννας Α. Ραμουτσάκη


           (Δια της Δ.Δ.Ε.Χανίων)





Κοιν. –  Προς Περιφερειακό Δ/ντή της Περιφερειακής Δ/νσης Α/θμιας και Δ/θμιας Εκπ/σης Κρήτης





- Προς τον Αναπλ. Προϊστάμενο Επιστημονικής και Παιδαγωγικής Καθοδήγησης της Περιφερειακής Δ/νσης Α/θμιας και Δ/θμιας Εκπ/σης Κρήτης








- Προς το Δ/ντή Δ/νσης Δ/θμιας Εκπ/σης Χανίων





























